CELEX: 22019D2040
Language: sl
Date: 2018-02-09 00:00:00
Title: Sklep Skupnega odbora EGP št. 4/2018 z dne 9. februarja 2018 o spremembi Priloge I (Veterinarske in fitosanitarne zadeve) k Sporazumu EGP [2019/2040]

12.12.2019   
               
               
                  SL
               
               
                  Uradni list Evropske unije
               
               
                  L 323/7
               
            
         SKLEP SKUPNEGA ODBORA EGP
         št. 4/2018
         z dne 9. februarja 2018
         o spremembi Priloge I (Veterinarske in fitosanitarne zadeve) k Sporazumu EGP [2019/2040]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredbo Komisije (EU) 2017/1261 z dne 12. julija 2017 o spremembi Uredbe (EU) št. 142/2011 glede alternativne metode za predelavo nekaterih topljenih maščob (1) je treba vključiti v Sporazum EGP.
                  
               
                     (2)
                  
                  
                     Uredbo Komisije (EU) 2017/1262 z dne 12. julija 2017 o spremembi Uredbe (EU) št. 142/2011 v zvezi z uporabo gnoja rejnih živali kot goriva v kurilnih napravah (2) je treba vključiti v Sporazum EGP.
                  
               
                     (3)
                  
                  
                     Ta sklep se nanaša na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
                  
               
                     (4)
                  
                  
                     Prilogo I k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V točki 9c (Uredba Komisije (EU) št. 142/2011) v delu 7.1 poglavja I Priloge I k Sporazumu EGP se dodata naslednji alinei:
            
                        „—
                     
                     
                        
                           32017 R 1261: Uredba Komisije (EU) 2017/1261 z dne 12. julija 2017 (UL L 182, 13.7.2017, str. 31),
                     
                  
                        —
                     
                     
                        
                           32017 R 1262: Uredba Komisije (EU) 2017/1262 z dne 12. julija 2017 (UL L 182, 13.7.2017, str. 34).“
                     
                  
         
            Člen 2
            Besedili uredb (EU) 2017/1261 in (EU) 2017/1262 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
         
         
            Člen 3
            Ta sklep začne veljati 10. februarja 2018 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 9. februarja 2018.
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 182, 13.7.2017, str. 31.
         
            (2)  UL L 182, 13.7.2017, str. 34.
         
            (*1)  Navedena ni nobena ustavna zahteva.